JHB-sakeman dood in Soweto aangetrefJeffery Wiggill, die voorsitter van die First Tech Group, se liggaam is Donderdag in Soweto aangetref. Volgens kapt. Augustinah Selepe, ŉ polisiewoordvoerder, is Wiggill (59) se liggaam naby sy luukse voertuig in ŉ oop veld langs Randfonteinweg in Protea Glen gevind. Wiggill het ŉ koeëlwond in sy kop gehad. Sy beursie en selfoon word vermis. Die polisie ondersoek ŉ saak van moord en gewapende roof. Die motief vir sy moord is nog nie bekend nie.